ข้อบัญญัติองค์การบริหารส่วนตำบลตาขันข้อบัญญัติองค์การบริหารส่วนตำบลตาขันเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลตาขันอำเภอบ้านค่าย จังหวัดระยองพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลตาขัน โดยความเห็นชอบของสภาองค์การบริหารส่วนตำบลตาขันและนายอำเภอบ้านค่ายจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลตาขัน เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลตาขันอำเภอบ้านค่าย จังหวัดระยอง พ.ศ. ๒๕๕๖ข้อ ๒[๑] ข้อบัญญัติองค์การบริหารส่วนตำบลตาขันนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและสิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองระยองที่ออกตามความในพระราชบัญญัติการผังเมือง พ.ศ. ๒๕๑๘ภายหลังจากที่ได้มีการประกาศใช้ข้อบัญญัตินี้ข้อ ๓ ในข้อบัญญัตินี้แนวเขตควบคุมอาคาร หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ ๓๐๐ เมตร กับศูนย์กลางถนนบ้านเก่า - หนองตะแบกถนนสายพัฒนา ๑ เส้นขนานระยะ ๓๐๐ เมตร กับศูนย์กลางถนน อบจ.รย.๐๑๐๘ (รย.๒๐๐๔) (บ้านเชิงเนิน- บ้านชากบก) และเส้นขนานระยะ ๓๐๐ เมตร กับศูนย์กลางถนน อบจ.รย.๐๑๐๖ (รย.๓๐๑๕)(บ้านนาตาขวัญ - บ้านตาขัน)ด้านตะวันออก จดเส้นแบ่งเขตการปกครองระหว่างตำบลตาขัน อำเภอบ้านค่ายกับตำบลนาตาขวัญ อำเภอเมืองระยองด้านใต้ จดเส้นแบ่งเขตการปกครองระหว่างตำบลตาขัน อำเภอบ้านค่ายกับตำบลเชิงเนิน อำเภอเมืองระยอง และเส้นแบ่งเขตการปกครองระหว่างตำบลตาขันอำเภอบ้านค่าย กับตำบลน้ำคอก อำเภอเมืองระยองด้านตะวันตก จดเส้นแบ่งเขตการปกครองระหว่างตำบลตาขัน อำเภอบ้านค่ายกับตำบลน้ำคอก อำเภอเมืองระยอง และเส้นแบ่งเขตการปกครองตำบลตาขัน อำเภอบ้านค่ายกับตำบลหนองตะพาน อำเภอบ้านค่ายยกเว้นวัดบ้านเก่า วัดตาขัน วัดสามัคคีคุณาวาส โรงเรียนวัดบ้านเก่าโรงเรียนวัดตาขันทั้งนี้ รายละเอียดปรากฏตามแผนที่ท้ายข้อบัญญัตินี้ข้อ ๔ ภายในเขตควบคุมอาคาร ห้ามบุคคลใดก่อสร้างดัดแปลงอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวก ที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารประเภทห้องแถวหรือตึกแถว(๗) อาคารอยู่อาศัยประเภทอาคารขนาดใหญ่พิเศษ(๘) อาคารพาณิชยกรรมประเภทอาคารขนาดใหญ่พิเศษ ทั้งนี้ไม่ได้หมายความรวมถึงอาคารพาณิชยกรรมประเภทค้าปลีกค้าส่ง(๙) อาคารอยู่อาศัยประเภทห้องชุด อาคารชุด หรือหอพักข้อ ๕ ภายในบริเวณพื้นที่ที่กำหนดไว้ตามข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลตาขันรักษาการให้เป็นตามข้อบัญญัตินี้ประกาศณ วันที่ ๒๘ มิถุนายน พ.ศ. ๒๕๕๖ประจวบศิริวัฒน์นายกองค์การบริหารส่วนตำบลตาขัน[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลตาขัน เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภท ในท้องที่เขตองค์การบริหารส่วนตำบลตาขันอำเภอบ้านค่าย จังหวัดระยอง พ.ศ. ๒๕๕๖๒. บัญชีท้ายข้อบัญญัติองค์การบริหารส่วนตำบลตาขัน เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภท ในท้องที่เขตองค์การบริหารส่วนตำบลตาขันอำเภอบ้านค่าย จังหวัดระยอง พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๑๙ สิงหาคม๒๕๕๖อุษมล/ผู้ตรวจ๒๒ สิงหาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๐๐ ง/หน้า ๑๑๓/๑๔ สิงหาคม ๒๕๕๖